L’Ajuntament de Burjassot, concentrat a les portes del Consistori, en el Dia Internacional de la Dona
2025-07-24

Autoritats municipals, personal treballador dels diferents departaments del Consistori, Espai Dona, CEMEF, IMCJB, Policia Local, Brigada d’Obres Municipal, tots els segments de l’esfera municipal de Burjassot s’han concentrat en aquest matí, de 12 a 12:30 h, del 8 de Març, Dia Internacional de la Dona, com a gest de reivindicació per la necessària igualtat que ha d’aconseguir la dona en totes les esferes de la societat.

Els actes del Dia Internacional de la Dona a Burjassot, organitzats des de Espai Dona, dirigit per Lluna Àrias, continuaran aquesta vesprada, a partir de les 18 h, en la plaça de l’Ajuntament de Burjassot, amb la confecció d’un mural simbòlic per la Igualtat, la lectura del Manifest institucional i la marxa cap a València per a participar en la manifestació del Dia de la Dona. Demà dijous, a les 19 h, el C.C.Tívoli acollirà la representació de l’obra teatral “El nostre poble”, a càrrec de l’Associació Teatral Paraules i Dones de Burjassot. A continuació, la Regidoria de Promoció Econòmica, a través de CEMEF, lliurarà el Premi a l’Empresària de l’Any que, enguany, ha recaigut en la burjassotera Silvia Morant.